**Ministru kabineta noteikumu projekta**

**“Grozījumi Ministru kabineta 2016. gada 30. augusta noteikumos Nr.589 “Darbības programmas “Izaugsme un nodarbinātība” 8.3.2. specifiskā atbalsta mērķa “Palielināt atbalstu vispārējās izglītības iestādēm izglītojamo individuālo kompetenču attīstībai” 8.3.2.2. pasākuma “Atbalsts izglītojamo individuālo kompetenču attīstībai” īstenošanas noteikumi”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekta[[1]](#footnote-1) mērķis ir nodrošināt darbības programmā „Izaugsme un nodarbinātība” noteikto snieguma rezerves finansējumu pasākuma projektam[[2]](#footnote-2). Noteikumu projekts stāsies spēkā Oficiālo publikāciju un tiesiskās informācijas likumā noteiktajā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts sagatavots saskaņā ar Eiropas Savienības struktūrfondu un Kohēzijas fonda 2014.-2020. gada plānošanas perioda vadības likuma 20. panta 6. un 13. punktu; Ministru kabineta 2019.gada 11.oktobra protokollēmuma Nr.47 3.§ “Informatīvais ziņojums “Par Eiropas Savienības struktūrfondu un Kohēzijas fonda 2014.–2020. gada plānošanas perioda darbības programmas “Izaugsme un nodarbinātība” snieguma ietvarā noteikto mērķu sasniegšanas progresu un snieguma rezerves finansējuma tālāku izmantošanu”” (turpmāk – MK protokollēmums) 9.2.apakšpunktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2016. gada 30. augusta noteikumu Nr. 589 “Darbības programmas “Izaugsme un nodarbinātība” 8.3.2. specifiskā atbalsta mērķa “Palielināt atbalstu vispārējās izglītības iestādēm izglītojamo individuālo kompetenču attīstībai” 8.3.2.2. pasākuma “Atbalsts izglītojamo individuālo kompetenču attīstībai” īstenošanas noteikumi” (turpmāk – MK noteikumi) 6.punkts noteic, ka pieejamais kopējais attiecināmais finansējums vienošanās slēgšanai, paredzot iznākuma rādītāju un rezultāta rādītāju proporcionāli pieejamajam finansējumam un vienlaikus nodrošinot šo noteikumu iznākuma rādītāja un finanšu rādītāja starpposma vērtību sasniegšanu, ir 32 005 188 *euro*, tai skaitā Eiropas Sociālā fonda (turpmāk – ESF) finansējums 27 204 409 *euro* un valsts budžeta līdzfinansējums 4 800 779 *euro*. MK noteikumu 8.punkts noteic, ka no 2019. gada 1. janvāra atbildīgā iestāde pēc Eiropas Komisijas lēmuma var ierosināt palielināt pasākuma projektā noteikto attiecināmo izmaksu kopsummu līdz 34 345 390 *euro*, ievērojot MK noteikumos noteikto finansēšanas avotu proporcionālo sadalījumu (ESF 85% un valsts budžets 15%) un sasniedzot MK noteikumu [4. punktā](https://likumi.lv/ta/id/284595#p4) minētos uzraudzības rādītājus. Saskaņā ar MK protokollēmuma 9.2.apakšpunktu, kā arī ņemot vērā 8.3.2.2.pasākumam “Atbalsts izglītojamo individuālo kompetenču attīstībai” (turpmāk – 8.3.2.2.pasākums) noteikto iznākuma un finanšu rādītāju izpildi, 8.3.2.2.pasākumam var piešķirt tam noteikto snieguma rezerves finansējumu. Vienlaikus Izglītības un zinātnes ministrija (turpmāk – IZM) kā atbildīgā iestāde, izvērtējot pamatotību, lietderību un nepieciešamību projekta sākotnējā mērķa sasniegšanai saistībā ar snieguma rezerves izmantošanu, daļu 8.3.2.2.pasākumam pieejamā snieguma rezerves finansējuma 200 000 *euro* apmērā (t.sk. ESF finansējums 170 000 *euro* un valsts budžets 30 000 *euro*) paredz piešķirt 8.3.1. specifiskā atbalsta mērķa “Attīstīt kompetenču pieejā balstītu vispārējās izglītības saturu” 8.3.1.1. pasākuma “Kompetenču pieejā balstīta vispārējās izglītības satura aprobācija un ieviešana” (turpmāk – 8.3.1.1.pasākums) īstenošanai. Līdz ar to noteikumu projekts paredz, ka 8.3.2.2.pasākumam pieejamais kopējais finansējums ir 34 145 390 *euro*, tai skaitā ESF finansējums – 29 023 581 *euro* un valsts budžeta līdzfinansējums – 5 121 809 *euro.* Noteikumu projektam nav ietekmes uz 8.3.2.2.pasākuma rādītājiem, ņemot vērā, ka 8.3.2.2.pasākuma ietvaros īstenotā projekta iznākuma rādītāja vērtība ir pārsniegta par 31,6%. Tiek prognozēts, ka faktiskais vispārējās izglītības iestāžu skaits, kas saņēmušas ESF atbalstu projekta ietvaros, līdz projekta īstenošanas beigām var samazināties izglītības iestāžu tīkla sakārtošanas rezultātā, kopumā neietekmējot darbības programmā „Izaugsme un nodarbinātība” un MK noteikumos noteiktos 8.3.2.2.pasākuma iznākuma un rezultāta rādītājus. Vienlaikus noteikumu projekts paredz, ka 8.3.2.2.pasākuma īstenošanas termiņš tiek pagarināts līdz 2022.gada 31.decembrim, sniedzot iespēju projektā iesaistīto izglītības iestāžu skolēniem un skolotājiem turpināt atbalsta saņemšanu 8.3.2.2.pasākuma ietvaros, tostarp skolotājiem pilnveidojot savu profesionālo kompetenci skolēnu individuālo kompetenču attīstībai. Ar noteikumu projektu pagarinot projekta īstenošanas termiņu tiek ievērots Ministru kabineta 2014.gada 16.decembra noteikumu Nr.784 “Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014.–2020.gada plānošanas periodā” 51.4 7.apakšpunktā noteiktais. Ministru kabinetam pieņemot lēmumu par 8.3.2.2.pasākuma īstenošanas termiņa pagarināšanu Centrālā finanšu un līgumu aģentūra (turpmāk – CFLA) veiks attiecīgus grozījumus vienošanās par projekta īstenošanu.Bez iepriekš minētā MK noteikumu 39.punktā nepieciešams veikt tehnisku grozījumu atbilstoši spēkā esošajam Fizisko personu datu apstrādes likumam.Noteikumu projektam ir pozitīva ietekme uz īstenošanā esošo projektu, jo tas ir izstrādāts saskaņā ar projekta finansējuma saņēmēja –- Valsts izglītības satura centra (turpmāk – VISC) iniciatīvu pagarināt projekta īstenošanu, un vienojoties par finansējuma pārdali noteiktu darbību veikšanai VISC 8.3.1.1.pasākuma projektā. |
| 3. | Projekta izstrādē iesaistītās institūcijas un publiskas personas kapitālsabiedrības | Noteikumu projekts šo jomu neskar. |
| 4. | Cita informācija | Nepieciešami grozījumi finansējuma saņēmēja noslēgtajā vienošanās par projekta īstenošanu ar CFLA. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums ietekmē atbildīgo iestādi – IZM, sadarbības iestādi – CFLA, 8.3.2.2. pasākuma finansējuma saņēmēju – VISC un tā sadarbības partnerus. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām noteikumu projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020. gads | Turpmākie trīs gadi (*euro*) |
| 2021.gads | 2022.gads | 2023.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 363 834 | 0 | 727 669 | 0 | 727 669 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 363 834 | 0 | 727 669 | 0 | 727 669 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 428 040 | 0 | 856 081 | 0 | 856 081 | 0 |
| 2.1. valsts pamatbudžets | 0 | 428 040 | 0 | 856 081 | 0 | 856 081 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -64 206 | 0 | -128 412 | 0 | -128 412 | 0 |
| 3.1. valsts pamatbudžets | 0 | -64 206 | 0 | -128 412 | 0 | -128 412 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | N/a | +64 206 | 0 | +128 412 | 0 | +128 412 | 0 |
| 5. Precizēta finansiālā ietekme | N/a | 0 | N/a | 0 | N/a | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Budžeta izdevumu un ieņēmumu aprēķinu ietekmē finansējums 2 140 202 *euro*, t.sk. ESF finansējums 1 819 172 *euro* un valsts budžeta līdzfinansējums 321 030 *euro*, par kuru palielināsies 8.3.2.2.pasākuma pieejamā finansējuma apmērs.Saskaņā ar Kohēzijas politikas fondu vadības informācijas sistēmā sniegto informāciju par 8.3.2.2.pasākuma projekta finansēšanas plānu un šajā anotācijā sniegto informāciju par papildu finansējumu kopējais indikatīvais finansējuma sadalījums pa gadiem ir šāds:2017.gadā – 1 187 089 *euro*, t.sk. ESF līdzfinansējums 1 009 026 *euro* un valsts budžeta līdzfinansējums 178 063 *euro*;2018.gadā – 8 108 995 *euro*, t.sk. ESF līdzfinansējums 6 892 646 *euro* un valsts budžeta līdzfinansējums 1 216 349 *euro*;2019.gadā – 10 663 259 *euro*, t.sk. ESF līdzfinansējums 9 063 769 *euro* un 1 599 490 *euro*;2020.gadā – 8 026 170 *euro*, t.sk. ESF līdzfinansējums 6 822 244 *euro* un valsts budžeta līdzfinansējums 1 203 926 *euro* (ieskaitot snieguma rezerves finansējumu 428 040 *euro*, t.sk. ESF finansējums 363 834 *euro* un valsts budžeta līdzfinansējums 64 206 *euro*, jeb 20 % no piešķirtā papildu finansējuma);2021.gadā – 5 303 796 *euro*, t.sk. ESF līdzfinansējums 4 508 227 *euro* un valsts budžeta līdzfinansējums 795 569 *euro* (ieskaitot snieguma rezerves finansējumu 856 081 *euro*, t.sk. ESF finansējums 727 669 *euro* un valsts budžeta līdzfinansējums 128 412 *euro*, jeb 40 % no piešķirtā papildu finansējuma);2022.gadā – 856 081 *euro*, t.sk. ESF līdzfinansējums 727 669 *euro* un valsts budžeta līdzfinansējums 128 412 *euro* (snieguma rezerves finansējums jeb 40 % no piešķirtā papildu finansējuma).Finansējuma sadalījums pa gadiem norādīts indikatīvi un var tikt precizēts.Finansējuma sadalījums pa gadiem veido noteikumu projektā minēto kopējo 8.3.2.2.pasākumam pieejamo finansējumu 34 145 390 *euro*, t.sk. ESF līdzfinansējums 29 023 581 *euro* un valsts budžeta līdzfinansējums 5 121 809 *euro*. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Noteikumu projekts šo jomu neskar. |
| 8. Cita informācija | Nepieciešamais finansējums tiks piesaistīts normatīvajos aktos noteiktajā kārtībā no 74. resora “Gadskārtējā valsts budžeta izpildes procesā pārdalāmais finansējums” 80.00.00 programmas “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Ar noteikumu projektu ir saistīti grozījumi Ministru kabineta 2015. gada 24. novembra noteikumos Nr.670 “Darbības programmas “Izaugsme un nodarbinātība” 8.3.1. specifiskā atbalsta mērķa “Attīstīt kompetenču pieejā balstītu vispārējās izglītības saturu” 8.3.1.1. pasākuma “Kompetenču pieejā balstīta vispārējās izglītības satura aprobācija un ieviešana” īstenošanas noteikumi”. |
| 2. | Atbildīgā institūcija | IZM. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība noteikumu projekta izstrādē tika nodrošināta, ievietojot informāciju par noteikumu projektu IZM tīmekļvietnē [www.izm.gov.lv](http://www.izm.gov.lv) (sadaļā Sabiedrības līdzdalība → Sabiedriskajai apspriešanai nodotie normatīvo aktu projekti) un aicinot sabiedrības pārstāvjus rakstiski sniegt viedokli par noteikumu projektu tā izstrādes stadijā – nosūtot viedokli elektroniski uz elektronisko pasta adresi: pasts@izm.gov.lv vai sniedzot viedokli klātienē. Sabiedrības pārstāvji var līdzdarboties noteikumu projekta izstrādē, sniedzot atzinumu un viedokli par noteikumu projektu. |
| 2. | Sabiedrības līdzdalība projekta izstrādē | Sabiedrības grupu viedoklis tiks apkopots, izmantojot sabiedrības līdzdalības un komunikācijas aktivitāšu rezultātus. |
| 3. | Sabiedrības līdzdalības rezultāti | Ja līdz sabiedrības līdzdalības procesa beigām tiks saņemti sabiedrības pārstāvju viedokļi, tad tie tiks vērtēti noteikumu projekta saskaņošanas procesā un attiecīgi tiks precizēts noteikumu projekts un tā anotācija pirms noteikumu projekta iesniegšanas izskatīšanai Ministru kabineta sēdē. |
| 4. | Cita informācija | 8.3.2.2.pasākuma projekta uzraudzības padomē, ko pārstāv tādas institūcijas, kā IZM, CFLA, Latvijas Pašvaldību savienība, Latvijas Brīvo arodbiedrību savienība, Latvijas Darba devēju konfederācija, Latvijas Jaunatnes padome, Kultūras ministrija, Veselības ministrija, Labklājības ministrija un Vides aizsardzības un reģionālās attīstības ministrija, 20.06.2019. un 15.01.2020. vienojās par konceptuālu atbalstu priekšlikumam pagarināt 8.3.2.2.pasākuma projekta īstenošanu. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | IZM (pilda atbildīgās iestādes funkcijas), VISC (finansējuma saņēmējs) un CFLA (pilda sadarbības iestādes funkcijas). |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota jaunu institūciju izveide, esošo institūciju likvidācija vai reorganizācija.Noteikumu projekta izpildei nav ietekmes uz iesaistīto institūciju cilvēkresursiem, funkcijām un uzdevumiem. |
| 3. | Cita informācija | Nav. |

Izglītības un zinātnes ministre I.Šuplinska

Vizē:

Valsts sekretāre L.Lejiņa

K.Grundmane, 67047943

kristine.grundmane@izm.gov.lv

1. Noteikumu projekts „Grozījumi Ministru kabineta 2016. gada 30. augusta noteikumos Nr.589 “Darbības programmas “Izaugsme un nodarbinātība” 8.3.2. specifiskā atbalsta mērķa “Palielināt atbalstu vispārējās izglītības iestādēm izglītojamo individuālo kompetenču attīstībai” 8.3.2.2. pasākuma “Atbalsts izglītojamo individuālo kompetenču attīstībai” īstenošanas noteikumi” [↑](#footnote-ref-1)
2. Projekts Nr. 8.3.2.2/16/I/001 „Atbalsts izglītojamo individuālo kompetenču attīstībai” [↑](#footnote-ref-2)